প্রতীকী ছবি স্টাফ রিপোর্টার, বারাকপুর: রাতের অন্ধকারে ওষুধের দোকানের তালা ভেঙে নগদ টাকা ও ওষুধ নিয়ে চম্পট দিল দুষ্কৃতীরা৷ এই দুঃসাহসিক চুরির ঘটনাটি ঘটেছে উত্তর ২৪ পরগনার আগরপাড়ার মহাজাতি এলাকায়৷ চুরির পরিমাণ নগদ ৪০ হাজার টাকা৷ এছাড়াও দোকানের জরুরি কাগজপত্র ও কয়েক হাজার টাকার জীবনদায়ী ওষুধ খোয়া গিয়েছে বলে অভিযোগ৷ স্থানীয় সূত্রে জানা গিয়েছে, শুক্রবার সকালে দেখা যায় ওই ওষুধের দোকানের দরজার তালা ভাঙা অবস্থায় রয়েছে৷ দোকান খোলা অথচ দোকানে কেউ নেই।
ওষুধের দোকানের তালা ভেঙে দুঃসাহসিক চুরি